Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Jeruusalemm kinnitas kavatsust sõdida Hamasiga täieliku võiduni.
USA välisminister Antony Blinken rõhutas, et Iraan püüab
destabiliseerida Lähis-Ida ja takistada Iisraeli lõimumist regiooni.
USA keskväejuhatus kõrvaldas edukalt
Iraani käsilase Kataib Hezbollah' kõrgema juhi Iraagis.
Iisraeli Kaitsevägi laiendab operatsioone kogu Gaza sektoris
pearõhuga Khan Yunis'e linnal, kus islamistlik Hamas kannab üha kaotusi.
Pärast kohtumist Iisraeli külastava USA välisministri Antony Blinken'iga
pidas Iisraeli peaminister Benjamin Netanyahu pressikonverentsi TVs,
millel rõhutas taas, et Jeruusalemm ei alistu välismaisele survele.
Peaminister Netanyahu toonitas veel,
et kui USA juhitud koalitsioonil kulus kaua aega
suhteliselt väikeste Islamiriigi vägede alistamiseks Mosul'is Iraagis,
siis Iisraeli Kaitsevägi andis otsustava löögi üle poole lühema ajaga.
Iisraeli sõjalised saavutused on tõesti enneolematud.
Nagu märkis John Spencer, linnasõja ülem West Point'is,
kulus USAl ja ta liitlastel 9 kuud, et hävitada ISIS Mosul'is.
Mosul on üksainus linn, väiksem kui Gaza, ilma terroritunneliteta,
ja seal oli vaid 5000 terroristi.
Ent Iisraeli Kaitsevägi on 4 kuuga
tapnud, haavanud või vahistanud üle 20 000 terroristi -
üle poole Hamasi sõjajõust.
Oleme purustanud 18 Hamasi pataljoni 24st
ja nopime ülejäänud terroriste jätkureididel.
Me sõdurid purustavad süstemaatiliselt massiivseid tunneleid maa all.
Hamas uskus, et see on vallutamatu võrgustik.
Kuid me vaprad sõdurid on nüüd ise neis tunneleis sees.
Nad purustavad raketitehaseid, relvaladusid, juhtimiskeskusi
ja Hamasi meelest kättesaamatuid turvahooneid.
Veel rõhutas Iisraeli juht, et rahvusvaheline üldsus,
sh liitlased ja partnerid, ei uskunud, et Iisraelil on, mida vaja
võitluseks Hamasiga Gaza sektoris,
ning rõhutas vajadust seista vastu neile, kes survestavad Iisraeli
jätma Hamasile päästerõngas ajal, mil täielik sõjaline võit on pea käes.
Paljud rahvusvahelisest kogukonnast korrutasid meile,
et seda pole lihtsalt võimalik teha.
Nad ütlesid, et maitsi ründamine pole tõhus,
et me ei pääse Gaza linna, kuna see oleks hirmus surmalõks,
et me ei pääse haiglatesse, mis olid Hamasi peakortereiks,
ilma tohutute inimohvriteta, ja et me ei pääse terroritunneleisse maa all,
sest keegi ei suudaks!
Kuid me vaprad sõdurid tõestasid nende eksimist kõiges ses.
Paljud väitsid, et Iisraeli sõjategevus
röövib meilt võime vabastada pantvangid.
Nad eksisid ka selles.
Sõjaline surve aitas vabastada 110 pantvangi,
ja ainult jätkuv sõjaline surve toob koju ülejäänud pantvangid.
Toonitades veel Iisraeli kavatsust
tungida peatselt Rafah' linna,
mis on viimane Hamasi võimualune kants Gaza sektori lõunaosas,
kriipsutas peaminister Netanyahu alla,
et Iisraeli julgeolek ning rahu kogu Lähis-Idas nõuab täielikku võitu.
Oleme ajaloo murdepunktis,
kus regioon võib pöörduda kas valguse või pimeduse poole.
Me ei lase Iraani pimedusejõududel võita!
Meie julgeolek ja Lähis-Ida tulevik nõuavad täielikku võitu.
Täielik võit Hamasi üle võib anda meile uusi rahukingitusi.
Me doktriin 'rahu tänu jõule' on juba andnud meile Aabrahami lepped.
Täielik võit aitab meil saavutada uusi ajaloolisi rahuleppeid!
Hamas on tõke parema ja rahumeelsema Lähis-Ida teel
ja ohustab Iisraeli julgeolekut.
Maailm peaks nõudma Hamasi võimalikult kiiret hävitamist,
mitte takistama Iisraeli seda tegemast.
Kõik, kes igatsevad rahu,
peaksid toetama meie püüdu täieliku võidu poole - meie julgeoleku,
regionaalse rahu, me ühise tuleviku kindlustamiseks.
Tel Aviv'is pidas USA välisminister Antony Blinken pressikonverentsi,
millel käsitles islamistliku Hamasi vastust
USA veetud ning Katari ja Egiptuse vahendatud humanitaarettepanekule,
mida Biden'i valitsus püüab ellu viia.
Saime täna arutada Iisraeli valitsusega vastust,
mille Hamas saatis eile õhtul ettepanekule,
mille koostasid USA, Katar ja Egiptus,
ülejäänud pantvangide kojutoomiseks ja humanitaarpausi pikendamiseks.
Võin nende arutelude asjus öelda,
et ehkki Hamasi vastuses on selgeid vastuvõetamatusi,
arvame, et see tekitab ruumi leppe sõlmimiseks.
Ja töötame selle nimel järelejätmatult, kuni jõuame sihile.
Washington'i esidiplomaat rõhutas ka
oma pikki arutelusid Jeruusalemma juhtkonnaga
sõja arengu üle Gaza sektoris,
samuti vähemtulise sõja üle Hezbollah' vastu Liibanonis.
Meil oli pikki arutelusid peaministri ja riikliku julgeoleku juhtidega
sõjategevuse seisu üle Hamasi hävitamisel
ja edasimineku üle põhisihi suunas - et 7. oktoober enam kunagi ei korduks.
Samas jätkame tihedat koostööd Iisraeli ja Liibanoniga
diplomaatilistes püüetes lõdvendada pingeid Iisraeli põhjapiiril,
et pered saaksid naasta koju nii Põhja-Iisraelis kui Lõuna-Liibanonis
ning elada rahus ja turvaliselt.
Ehkki Iisraeli Kaitsevägi
võtab tsiviilohvrite vältimiseks ulatuslikke meetmeid,
mis ületavad kaugelt rahvusvahelise humanitaar- ja sõjaõiguse nõudeid,
kordas minister Blinken sellegipoolest Biden'i valitsuse nõuet,
et Iisrael teeks enamat
kaasneva kahju vältimiseks ja Gaza tsiviilelanike aitamiseks.
Minister Blinken puudutas ka
Biden'i valitsuse pürgimusi 'päevaks pärast' sõda Gazas,
märkides samas ära Iraani tegevuse, tõkestamaks rahumeelseid lahendusi,
mis lõimiks Iisraeli tihedamalt regiooni.
Iraan ja selle käsilased pingestavad ja laiendavad jätkuvalt
vägivallatsüklit, millest me kõik tahame välja murda.
Kaitseme ikka oma rahvast, kaitseme ikka oma huve
selliste rünnakute eest, et mitte õhutada, vaid vältida eskalatsiooni.
Tuleb märkida, et ühe osana
USA kestvamast vastusest Iraani käsilassõdalaste jultunud rünnakule
USA Tower-22 baasi vastu Jordaanias,
milles hukkus kolm sõjaväelast ja sai viga veel üle 40,
kinnitas USA keskväejuhatus,
et andis löögi Iraani käsilasest Kataib Hezbollah' ühe juhtliikme pihta
(Iraagi) pealinnas Bagdadis.
CENTCOMi avalduses rõhutatakse,
et tema süüks oli kavandamine ja otsene osalus
rünnakuis USA vägede vastu regioonis.
Bagdad'is väljendasid kohalikud elanikud nii raevu kui hirmu
pingete võimaliku laienemise üle.
USA rünnakud on Iraagi suveräänsuse rikkumine.
Täna mõistan iraaklasena, et mu kaimud Rahva Mobilisatsioonivägedest
on teinud vigu, ent neid peab karistama valitsus, mitte USA väed,
sest nad on me vennad Iraagis.
Kui palju eriarvamusi meil nendega ka poleks,
on nad me vennad, Iraagi vastupanuväed ISISele.
ISIS on terroriühing, mille lõid üleilmne sionism ja USA valitsus,
ja siis tulid pommitamised ja tapmised.
Ent täna on meile sisse imbutud, meil pole suveräänsust!
Kus on Iraagi valitsus? Me ei tea, mis on Iraagi valitsuse roll.
Peaminister Mohammed Shia al-Sudani ehitab sildu!
Meil pole enam väärikust!
Eile surid pommitamises elanikud - kas need on Rahva Mopivägedest?
Olukord on õudne, kogu see julgeolekuolukord.
Kõnnime perega tänavail - mida teha, kui see juhtub meie ees?
Me ei suuda taluda, kui keegi me perest või sõpradest hukkub.
See, mis meiega varem juhtus, pole ühelegi Iraagi kodanikule kerge,
seepärast me ei suuda seda taluda!
Palume Iraagi võimudel sekkuda!
See asi on väga ohtlik, väga ohtlik!
Jeemenis tegid USA ja ÜK kaks õhulööki
Iraani käsilase Ansar Allah'i vastu, kus võimutseb huti hõim,
kuna too oli tulistanud mitmeid maa-meri rakette
Punast merd läbivate kaubalaevade suunas.
Ehkki nn. hutid saavad korduvalt tunda lööke oma sõjavõimekuste pihta,
tõotas nende hõimu juht jätkata
rünnakuid laevade vastu Punases meres ja lähiveeteedel seni,
kuni sõda Gaza sektoris jätkub.
Hoiatan neid! Ütlen, et nad peavad esmalt lõpetama
oma barbaarse, brutaalse ja kriminaalse agressiooni Gaza vastu
ja lõpetama palestiina rahva piiramise,
kellele nad ei luba viia arstimeid ja toitu Gaza sektorisse.
Muidu ajame olukorra veelgi teravamaks!
Kinnitame oma põhimõttelist, koraanlikku seisukohta
palestiina rahva toetuseks ja meie riigi vastase agressiooni vastu.
Mida iganes see kuri kolmik teeb,
ei muuda see meie seisukohta ega piira me võimekusi ega operatsioone -
kui Allah lubab - ega murra me rahva tahet.
Täna, nagu ütlesin, rünnati Allahi armust USA ja Briti laevu.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Ühtlasi on meile oluline rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Kui siis me päevauudised on teile õnnistuseks
ja te soovite aidata nende kulusid kanda,
võite teha annetuse me võrgulehel www.tv7israelnews.com.
Olen Jonathan Hessen. Soovin õnnistud õhtut!
Kui Jumal lubab, näeme jälle me järgnevais TV7 uudistes!
Seniks šalom Jeruusalemmast!
Tõlge: Sulev Kivastik